ख़रीदार आम तौर पर मार्च से मई के बीच तोड़ी गई पत्तियों की सबसे ज़्यादा क़ीमत देते हैं. कहते हैं कि इस दौरान तोड़ी गई चाय में ज़्यादा चमक और ख़ुशबू होती है. इतनी कम तादाद में होने की वजह से ही शायद सिल्वर टिप्स इम्पीरियल की क़ीमत इतनी ज़्यादा होती है मगर इसके जादुई स्वाद का ब्रह्मांड से कनेक्शन खोजना ज़रा मुश्किल है. मकाईबाड़ी के मैनेजर संजय दास कहते हैं कि ‘पत्तियों को पूरी तरह से किण्वित नहीं किया जाता. आधी तैयार पत्तियों में आम की ख़ुशबू और और फ्रंगीपाणी फूल का रस मिलाकर ये चाय तैयार होती है. हल्के सुनहरे रंग की चाय जब कोई पीता है, तो उसे एकदम से नई ताज़गी का एहसास होता है.